

**Ügyiratszám:** C**/**……/2023. **Tárgy:** kerítés építésére megbízás

**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501l***

**Előterjesztő**: Pásztor Roland polgármester Mell: 2 db árajánlat

**Szakmai előterjesztő:** Sziváki Ibolya vezető-főtanácsos

**ELŐTERJESZTÉS**

**a Képviselő-testület 2023. augusztus 3-ai ülésére**

**Tisztelt Képviselő-testület!**

Az előző képviselő-testületi üléseken már beszélgettünk arról, hogy a gyermekek biztonsága érdekében minél hamarabb szükséges kerítés a „Szabadidő park” és a Kocséri út közé.

A 2023. évre elfogadott költségvetésben már beterveztük a kerítés kiépítésének költségét.

Bekértem 2 db árajánlatot az 52 m hosszú, 1,2 m magas „3D” kerítés kiépítésére.

A két árajánlat szerint

M.T. Hardy Kft: 886.000 Ft + ÁFA

GENERAL-KONTAKT Kft: 782.000 Ft + ÁFA

összegben tudná vállalni a kivitelezést. Az árak a kerítés anyag költségét és a munkadíjat tartalmazzák.

Javaslom, hogy a kerítés elkészítésével GENERAL-KONTAKT Kft-t (2740 Abony, Mátyás király u. 0157 hrsz.) bízzuk meg.

Kérem az előterjesztés megvitatását, valamint a határozat-tervezet elfogadását.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a Képviselő-testület szervei szervezeti és működési szabályzatáról szóló 19/2014. (XI. 26.)önkormányzati rendelet rendelkezéseire – **minősített szavazati arány**t igényel.

Kőröstetétlen, 2023. augusztus 2.

Pásztor Roland

polgármester

**Határozati javaslat**

**Kőröstetétlen Község Önkormányzatának Képviselő-testülete**

1. Az önkormányzat tulajdonában lévő Kőröstetétlen, Kocséri út 227/1 hrsz. alatt lévő „Szabadidő park ” és a Kocséri út közötti kerítés kiépítésével

a GENERÁL-KONTAKT Kft -t (2740 Abony, Mátyás király u. 0157 hrsz.; képviseli: Krupincza Tibor ügyvezető) bízza meg.

1. Az 1. pontban részletezett megbízás vállalási díja 782.000 Ft + ÁFA, összesen 993.140 Ft, azaz kilencszázkilencvenháromezer-száznegyven forint.
2. A kerítés kiépítésének fedezetéül az önkormányzat 2023. évi költségvetés beruházási kiadási előirányzatát jelöli meg.
3. Felhatalmazza a polgármestert az 1. pontban hivatkozott megbízáshoz szükséges dokumentumok, kötelezettségvállalások előkészítésére és aláírására.
4. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: 2023. december 31. Felelős: Pásztor Roland polgármester

Az előterjesztést láttam:

Dr. Diósgyőri Gitta

címzetes főjegyző